Hart van die Huis: February 2014
Ons het verlede week in ons studie van Story of the World Hoofstuk 2 geleer oor die Egiptenare wat langs die Nyl rivier gewoon het.
In hierdie hoofstuk het hulle twee dinge geleer:
Die vloede van die Nyl en watter nut dit vir die boere ingehou het. Die mite verhaal hoekom die Nyl een keer 'n jaar oorstroom het.
Hulle het ook geleer van die twee koningkryke van Egipte en hoe hulle een geword het. Die storie agter Koning Narmer se twee-kleurige kroon.
Leer op Mieliestronk meer oor die mense en die antieke beskawings en ook Die Nyl van die Farao's.
Die kinders het begin om 'n pratige 3D kaart van die Nyl Rivier te maak van koerant en gom. Ongelukkig het 'n klomp goggas besluit om dit hul huis te maak terwyl dit besig was om droog te word. Die projekte het egter in die asblik beland voor die heeltemal klaar was.
Die foto hieronder is 'n beweegbare Koning Namer wat hul gemaak het. Jy kan die mannetjie HIER aflaai. Daar is 'n opsie vir 'n kleur een of een wat die kinders self kan inkleur.
In die video hieronder kan jy sien hoe die twee Egiptiese dele een geword het.
Kunswerke van Koning Narmer met olie pastelle gedoen.
Makayla se kunswerk
Matthew se kunswerk
Op Artfactory se blad is daar 'n groot verskeidenheid van Egiptiese kunswerke wat julle kan doen.
Hier is 'n oulike Egiptiese geheuspeletjie wat jy kan aflaai en uitdruk.
Ek vertrou dat hierdie idees julle kanhelp met jul Egiptiese studies.
Labels: Egipte, geskiedenis, SOTW
Ons is baie groot aanhangers van animasie films.
Ek het op twee oulike drukbare bordspeletjies afgekom. Sien hieronder die skakels na waar dit afgelaai kan word.
Ek het dit uitgedruk in volkleur op karton en dit oorgetrek met Contact Film. (daai plak plastiek) Dit help dat die speletjies lank mooi bly.
Die instruksies van hoe om die speletjies te speel is ingesluit in die aflaai dokument.
Hier is die speletjie wat gebaseer is op die karakters in die animasie film Rise of the Guardians.
Hier is nog 'n prettige speletjie wat gebaseer is op die animasie film Turbo.